钦定古今图书集成/明伦汇编/皇极典/第228卷 > 后周
## 钦定古今图书集成/明伦汇编/皇极典/第228卷 > 后周

### 太祖

按《册府元龟》，周太祖性聪明，凡军志政经，深穷肯綮，
人皆服其敏，无以过之。　广顺元年正月敕：“含幽育
明，哲后法之而致理；掩骼埋胔，贤主著之为令猷。今
宝祚惟新，璿玑在御，踵姬周之至德，体虞舜之深仁。
属三灵改卜之秋，当五兵销偃之际，或坟茔无主，幽
穸毁发于敓。”“或战阵亡身，遗骸暴露于原野，旅魂
无托，言念堪叹。应天下州府管界内，有坟墓被开发
者，无人为主，本界官吏量与掩闭，勿令漏露。或战场
郊野有暴露骸骨，亦仰收拾埋瘗以闻。”又制曰：“朕早
在藩镇，常戒奢华，今御寰区，尤思节俭。况国家多事，
帑藏甚虚，将受忧劳，所宜省约。应乘舆服御之物，不
得过为华饰。宫门器用，并从朴素；太官常膳，一切减
损。诸道所有进奉，此助军国支费。其珍巧纤华，及奇
禽异兽、鹰犬之类，不许辄有贡献。诸无用之物，不急
之务，并宜停罢。”二月，内出宝玉器数十，有茶笼、酒器
及金银结镂宝装床几饮食之具，碎之于殿庭，有一
玉杯，累掷之不坏。枢密使王峻上请，太祖笑而赐之。
太祖谓侍臣曰：“凡为帝王，安用此为？近闻汉隐与嬖
宠嬉戏，珍华宝玩，不离于侧，覆车未远，宜以为鉴。”仍
戒左右：今后凡有珍华悦目之物，不得入宫。四月，沿
淮州镇上言：“淮南饥民过来籴物，从前通商，未敢止
绝。”诏曰：“淮南虽是殊邦，未通中国。近闻歉食，深所轸
怀。天灾流行，分野代有，苟或闭籴，是岂爱人？彼之生
灵，与此何异？宜申恻隐，用济糇粮。宜令沿淮州县渡
口镇铺，不得止淮南籴易。”是时淮甸累年灾旱，流民
度淮就食者万计，不令止籴。

### 世宗

按《五代史·周世宗本纪赞》，世宗延儒学文章之士，考
制度，修通礼，定正乐，议刑统，其制作之法，皆可施于
后世。为人明达英果，议论伟然。尝夜读书，见唐元稹
《均田图》，慨然叹曰：“此致治之本也。王者之政自此始。”
乃诏颁其图法，使吏民先习知之，期以一岁大均天
下之田。其规为志，意岂小哉！其伐南唐，问宰相李谷
“以计策，后克淮南，出《谷疏》，使学士陶谷为赞，而盛以
锦囊，常置之坐侧。其英武之材，可谓雄杰。及其虚心
听纳，用人不疑，岂非所谓贤主哉！”其北取三关，兵不
血刃，而史家犹讥其轻社稷之重，而侥幸一胜于仓
卒。殊不知其料彊弱，较彼我，而乘述律之，殆得不可
失之机。此非明于决胜者，孰能至哉？诚非史氏之所
及也。

按《册府元龟》，世宗幼而英悟，以严重自处。与宾客言，
必低声柔气，商确古今。及即位，与侍臣论及赏罚之
道，帝曰：“但依王道行之，朕固不因怒加罪，因喜赏人
也。”　世宗初镇郓州，太祖亲征慕容彦超。六月，兖州
平，帝遣使奉表，请车驾由郓、濮路还京，庶得一睹天
颜。太祖从之。及太祖过澶渊，帝迎谒于马前，悲咽流
涕。　显德元年三月，亲征河东。四月，放太原投来义
军百姓馀人归本所。　帝亲征河东，迎故淑妃丧还。
太祖一后三妃及嵩陵就掩，皆议陪祔。帝以妃丧在
贼境，未及迁窆，乃诏有司于嵩陵之侧，预营一冢以
虚之，俟贼平即议襄事。至是，帝幸晋郊，果成素志，盖
孝感之所致也。　三年四月，敕“诸道所禁罪人”，无家
人供奉者，每日逐人给官米三升。　四年正月，降下
寿州。赦曰：“自用兵以来，被掳却骨肉者，不计远近，并
许本家识认，官中给物收赎，所在不得藏占。”四月，放
怀恩军士归属。是军当秦凤之役，为王师所俘，帝舍
之，给以衣廪，赐号怀恩军。至是，轸其怀土之意，故放

即须仍旧。”